ระเบียบสำนักงานปลัดกระทรวงการพัฒนาสังคมระเบียบสำนักงานปลัดกระทรวงการพัฒนาสังคมและความมั่นคงของมนุษย์ว่าด้วยข้อมูลข่าวสารของราชการพ.ศ.๒๕๔๖ เพื่อให้การบริหารการจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบของสำนักงานปลัดกระทรวงการพัฒนาสังคมและความมั่นคงของมนุษย์เป็นไปด้วยความเรียบร้อย รวดเร็ว และมีประสิทธิภาพอาศัยอำนาจตามความในมาตรา๙ แห่งพระราชบัญญัติข้อมูลข่าวสารของราชการ พ.ศ.๒๕๔๐ และประกาศคณะกรรมการข้อมูลข่าวสารของราชการเรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูปลัดกระทรวงการพัฒนาสังคมและความมั่นคงของมนุษย์จึงวางระเบียบสำนักงานปลัดกระทรวงการพัฒนาสังคมและความมั่นคงของมนุษย์ว่าด้วยข้อมูลข่าวสารของราชการ พ.ศ. ๒๕๔๖ไว้ ดังต่อไปนี้ข้อ ๑ ระเบียบนี้เรียกว่า ระเบียบสำนักงานปลัดกระทรวงการพัฒนาสังคมและความมั่นคงของมนุษย์ว่าด้วยข้อมูลข่าวสารของราชการ พ.ศ. ๒๕๔๖ข้อ ๒[๑] ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ บรรดาระเบียบ ข้อบังคับและคำสั่งอื่นใดของสำนักงานปลัดกระทรวงการพัฒนาสังคมและความมั่นคงของมนุษย์ในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ระเบียบนี้ให้ใช้บังคับแก่ข้าราชการลูกจ้างและผู้ซึ่งมาช่วยปฏิบัติงานของสำนักงานปลัดกระทรวงการพัฒนาสังคมและความมั่นคงของมนุษย์ข้อ ๕ ในระเบียบนี้ข้อมูลข่าวสารของราชการหมายความว่า สิ่งที่สื่อความหมายให้รู้เรื่องราว ข้อเท็จจริง ข้อมูลหรือสิ่งใดๆตามกฎหมายว่าด้วยข้อมูลข่าวสารของราชการที่อยู่ในความรับผิดชอบของสำนักงานปลัดกระทรวงการพัฒนาสังคมและความมั่นคงของมนุษย์ตามกฎหมายว่าด้วยข้อมูลข่าวสารของราชการคณะกรรมการ หมายความว่าคณะกรรมการข้อมูลข่าวสารของสำนักงานปลัดกระทรวงการพัฒนาสังคมและความมั่นคงของมนุษย์ข้อ ๖ให้ปลัดกระทรวงการพัฒนาสังคมและความมั่นคงของมนุษย์รักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้ปลัดกระทรวงการพัฒนาสังคมและความมั่นคงของมนุษย์มีอำนาจวินิจฉัยสั่งการตามที่เห็นสมควรหมวด๑คณะกรรมการข้อมูลข่าวสารของสำนักงานปลัดกระทรวงการพัฒนาสังคมและความมั่นคงของมนุษย์ ข้อ ๗ ให้มี คณะกรรมการข้อมูลข่าวสารของสำนักงานปลัดกระทรวงการพัฒนาสังคมและความมั่นคงของมนุษย์ประกอบด้วยรองปลัดกระทรวงการพัฒนาสังคมและความมั่นคงของมนุษย์ที่ปลัดกระทรวงมอบหมายเป็นประธานกรรมการผู้ตรวจราชการกระทรวงการพัฒนาสังคมและความมั่นคงของมนุษย์ที่ปลัดกระทรวงมอบหมายหนึ่งคนเป็นรองประธานกรรมการ ผู้อำนวยการสำนักบริหารงานกลาง ผู้อำนวยการสำนักตรวจและประเมินผลผู้อำนวยการสำนักนโยบายและยุทธศาสตร์ผู้อำนวยการสำนักมาตรฐานการพัฒนาสังคมและความมั่นคงของมนุษย์ผู้อำนวยการกองนิติการ ผู้อำนวยการกองบริหารกองทุนผู้อำนวยการกองเผยแพร่และประชาสัมพันธ์ หัวหน้ากลุ่มพัฒนาระบบบริหารเป็นกรรมการ ผู้อำนวยการศูนย์เทคโนโลยีสารสนเทศและการสื่อสารเป็นกรรมการและเลขานุการหัวหน้ากลุ่มในสังกัดศูนย์เทคโนโลยีสารสนเทศและการสื่อสารที่ผู้อำนวยการศูนย์มอบหมายหนึ่งคนและหัวหน้ากลุ่มในสังกัดสำนักมาตรฐานการพัฒนาสังคมและความมั่นคงของมนุษย์ที่ผู้อำนวยการสำนักมอบหมายหนึ่งคนเป็นกรรมการและผู้ช่วยเลขานุการข้อ ๘ ให้คณะกรรมการมีอำนาจหน้าที่ดังต่อไปนี้(๑) บริหารงานหรือกำกับดูแลการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ของหน่วยงานหรือส่วนราชการในสังกัดสำนักงานปลัดกระทรวงการพัฒนาสังคมและความมั่นคงของมนุษย์ให้สามารถจัดวางระบบการเปิดเผยข้อมูลข่าวสาร การขอการอนุญาตและการบริการข้อมูลข่าวสารของสำนักงานปลัดกระทรวงการพัฒนาสังคมและความมั่นคงของมนุษย์ให้เป็นรูปธรรมได้อย่างชัดเจน(๒) พิจารณากำหนดประเภทข้อมูลข่าวสารของสำนักงานปลัดกระทรวงการพัฒนาสังคมและความมั่นคงของมนุษย์ที่เปิดเผยได้(๓) ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔) ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่สำนักงานปลัดกระทรวงการพัฒนาสังคมและความมั่นคงของมนุษย์หรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๕) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับส่วนราชการและเอกชน(๖) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๗) ดำเนินงานอื่นใดตามที่ปลัดกระทรวงการพัฒนาสังคมและความมั่นคงของมนุษย์มอบหมายข้อ ๙การประชุมของคณะกรรมการจะต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมให้ประธานกรรมการเป็นประธานในที่ประชุมถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดในที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๐ให้คณะกรรมการมีอำนาจเรียกให้บุคคลใดมาให้ถ้อยคำหรือให้ส่งวัตถุเอกสารหรือพยานหลักฐานมาประกอบการพิจารณาได้หมวด๒การจัดระบบข้อมูลข่าวสาร ข้อ ๑๑ ให้หน่วยงานในสำนักงานปลัดกระทรวงการพัฒนาสังคมและความมั่นคงของมนุษย์จัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่นและระเบียบของราชการข้อ ๑๒ ในการดำเนินงานตามข้อ ๑๑ให้ศูนย์เทคโนโลยีสารสนเทศและการสื่อสารจัดให้มีเจ้าหน้าที่เพื่อควบคุมดูแลตรวจสอบ ติดตามและประสานงานในการดำเนินงานดังกล่าวให้เป็นไปด้วยความเรียบร้อยหมวด๓การขอข้อมูลข่าวสารและการอนุญาต ข้อ๑๓ ให้ส่วนราชการ ข้าราชการพนักงานหรือลูกจ้างของส่วนราชการหรือบุคคลที่ประสงค์จะเข้าตรวจดู ศึกษาค้นคว้าหรือขอสำเนาข้อมูลข่าวสารทำหนังสือหรือยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นต่อปลัดกระทรวงการพัฒนาสังคมและความมั่นคงของมนุษย์สำหรับกรณีจำเป็นหรือเร่งด่วนผู้ขอข้อมูลข่าวสารอาจขอด้วยวาจาหรือทางโทรสารก็ได้ โดยให้แจ้งชื่อ ตำแหน่งและที่อยู่ของผู้ขอด้วยการขอข้อมูลข่าวสารและการอนุญาตให้เป็นไปตามหลักเกณฑ์และวิธีการที่คณะกรรมการกำหนดข้อ๑๔การขอข้อมูลข่าวสารของราชการตามหมายเรียกพยานเอกสารของศาลให้นำเสนอปลัดกระทรวงการพัฒนาสังคมและความมั่นคงของมนุษย์พิจารณาอนุญาตและให้ข้าราชการผู้รับผิดชอบตั้งแต่ระดับ ๕ ขึ้นไปเป็นผู้รับรองสำเนาข้อมูลข่าวสารข้อ๑๕ ข้อมูลข่าวสารของราชการใดหากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารของราชการนั้นไว้เป็นพิเศษการขอข้อมูลข่าวสารของราชการและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวนั้นด้วยหมวด๔การบริการข้อมูลข่าวสาร ข้อ๑๖ให้ศูนย์เทคโนโลยีสารสนเทศและการสื่อสารดำเนินการจัดระบบข้อมูลข่าวสารของราชการที่อยู่ในความรับผิดชอบของสำนักงานปลัดกระทรวงการพัฒนาสังคมและความมั่นคงของมนุษย์เพื่อไว้ให้บริการข้อมูลข่าวสารของราชการสำหรับประชาชนเข้าตรวจดู ศึกษาค้นคว้าตลอดจนเผยแพร่ จำหน่ายหรือจ่ายแจกรวมทั้งจัดทำสำเนาข้อมูลข่าวสารของราชการด้วยข้อ ๑๗ ข้อมูลข่าวสารที่อยู่ระหว่างดำเนินการให้ถือปฏิบัติตามกฎหมายว่าด้วยข้อมูลข่าวสารของราชการเว้นแต่เป็นเรื่องลับตามระเบียบว่าด้วยการรักษาความลับของทางราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของทางราชการหรือผู้มีอำนาจอนุญาตตามข้อ ๑๓ เห็นว่าเป็นเรื่องที่ไม่ต้องเปิดเผยข้อ ๑๘ข้อมูลข่าวสารที่สำนักงานปลัดกระทรวงการพัฒนาสังคมและความมั่นคงของมนุษย์รวบรวมและจัดให้มีไว้ตามมาตรา ๗ และมาตรา ๙ แห่งพระราชบัญญัติข้อมูลข่าวสารของราชการ พ.ศ.๒๕๔๐ เพื่อเผยแพร่ จำหน่ายหรือแจกจ่ายให้คิดค่าใช้จ่ายต่างๆตามหลักเกณฑ์ที่คณะกรรมการกำหนดการเรียกค่าธรรมเนียมการเข้าตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามประกาศคณะกรรมการข้อมูลข่าวสารของราชการเรื่อง การเรียกค่าธรรมเนียม การขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการรายได้จากการจำหน่ายข้อมูลข่าวสารตามวรรคหนึ่งและรายได้จากค่าธรรมเนียมตามวรรคสอง ให้ปฏิบัติตามระเบียบของราชการข้อ ๑๙ การให้บริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีจำเป็นเร่งด่วน โดยให้คำนึงถึงความสิ้นเปลืองเช่นจำนวนข้อมูลข่าวสาร ระยะเวลาและค่าใช้จ่ายในการส่ง ทั้งนี้ ให้ผู้อำนวยการกองซึ่งเป็นเจ้าของเรื่องเป็นผู้พิจารณาอนุญาตหมวด๕สถานที่ติดต่อและขอรับบริการข้อมูลข่าวสาร ข้อ๒๐ให้สำนักมาตรฐานการพัฒนาสังคมและความมั่นคงของมนุษย์จัดสถานที่บริการข้อมูลข่าวสารของราชการการติดต่อขอรับข้อมูลข่าวสารของราชการ การบริการข้อมูลข่าวสารของราชการให้คำแนะนำในการติดต่อกับหน่วยงานของรัฐและเป็นผู้ประสานกับหน่วยงานในสังกัดสำนักงานปลัดกระทรวงการพัฒนาสังคมและความมั่นคงของมนุษย์เพื่อการให้บริการข้อมูลข่าวสารของราชการประกาศ ณ วันที่ ๒๙ สิงหาคมพ.ศ. ๒๕๔๖ผาณิตนิติทัณฑ์ประภาศปลัดกระทรวงการพัฒนาสังคมและความมั่นคงของมนุษย์สุภาพร/พิมพ์๙กุมภาพันธ์ ๒๕๔๗สุนันทา/อรดา/ตรวจ๑๗ กุมภาพันธ์ ๒๕๔๗A+B[๑] รก.๒๕๔๖/พ๑๑๒ง/๒๐/๒๙ กันยายน ๒๕๔๖